În acest weekend, la Târgu Jiu și Târgu-Cărbunești se va desfășura cea de-a 44-a ediție a Festivalului Internațional de Literatură ”Tudor Arghezi”. Programul este unul complex și cuprinde itinerarii culturale, lansări de cărți și reviste, dar și premierea celor care s-au înscris cu lucrări în cadrul acestei manifestări.
Centrul Județean pentru Conservarea și Promovarea Culturii Tradiționale Gorj, sub patronajul Consiliului Județean Gorj, în parteneriat cu Consiliul Local și Primăria Târgu Cărbunești, Ansamblul Artistic Profesionist „Doina Gorjului”, Biblioteca Județeană „Christian Tell” Târgu Jiu și în colaborare cu Uniunea Scriitorilor din România și Institutul Cultural Român, organizează Festivalul Internațional de Literatură „Tudor Arghezi”, ediția a 44-a.
Evenimentul se va desfășura în perioada 24-26 mai 2024 în Târgu Jiu și Târgu-Cărbunești și va cuprinde o serie de activități culturale și literare, menite să celebreze viața și opera marelui poet român.
Program festival
Vineri, 24 mai 2024
10.00 – sediul CJCPCT Gorj – întâlnirea juriului și stabilirea palmaresului;
17.00 – sediul CJCPCT Gorj, sala “Florin Isuf” – vernisaj expoziție Grigore Haidău, lansări de cărți și reviste;
18.00 – itinerariu cultural Târgu Jiu – Turburea
Sâmbătă, 25 mai 2024
11.00 – Biblioteca Judeteana “Christian Tell” – podium poetic – Mesaje ale autorităților și invitaților; lansări reviste și cărți;
18.00 – itinerariu cultural Târgu Jiu – Mănăstirea Lainici
Duminică, 26 mai 2024
09.00 – statuia lui Gheorghe Magheru – plecare spre orașul Târgu Cărbunești;
10.00 – Vizită la Muzeul Crucilor de la Măceșu și Muzeul ,,Tudor Arghezi”din Târgu Cărbunești; Gala Laureaților ediției 2024
Iată care sunt revistele și cărțile care se vor lansa: Reviste: Miracol de Brădiceni (nr. 37/2024) – Ad Motrium (nr. 1/2024), Portal Măiastra (nr. 2/2024), Ceașca de Cafea, Bilete de papagal; Cărți – Scriitori români contemporani și cărțile lor esențiale, ed. II – Ion Popescu Brădiceni; Ieșirea spre cer – Ion Popescu Brădiceni; Paul Valerie – eseuri aproape politice – Marius Ghica; Popasul și alte povestiri – Nick Rădoi; Revoltă în Luncă – Lazăr Popescu.
Printre invitați se numără următorii: Horia Gârbea, Cristian Pătrăsconiu, Vasile Popovici, Vasile Spiridon, Mihai Firică, Nicolae Dragoș, Gabriel Chifu, Ion Bogdan Lefter, Valentin Talpalaru, Marius Ghica, Nick Rădoi, Marius Marian Șolea. Voicu T. Teodor, Ion Popescu Bradiceni, Spiridon Popescu, Lazar Popescu, George Vigdor, Doru Fometescu.
Izabella Molnar